GiliGold/VAD_KnessetCorpus huggingface dataset:
אבשלום וילן: אם כך, למה צריך ערבות מדינה אם החברה רווחית?
דורון קלאוזנר: גם היום יש ערבות מדינה על ההון בהיקף של 100 מיליון דולר, על הסיכונים, וזאת על פי דרישתו של המפקח על הביטוח.
דורון קלאוזנר: מכיוון שההון שנקבע על ידי המפקח על הביטוח הוא רק 12 מיליון שקל והיקפי הפעילות מאוד גדולים, דרש המפקח על הביטוח, שיהיה הון נוסף במקרה שיהיו כשלים.
אבשלום וילן: מדוע בהפרטה כתנאי מעבר - - -
דורון קלאוזנר: עד להפרטה, עד שהיא תגיע לידיים פרטיות.
דורון קלאוזנר: הערבות הזאת תקפה כל עוד שהחברה בידיים ממשלתיות.
אבשלום וילן: זה בעצם אקט טכני על מנת לאפשר את המכירה.
אנה שניידר: גם לא ייקנו אותה אם לא תהיה ערבות כזאת.
אבשלום וילן: אני מבין שזה אקט טכני בלבד להבטיח את יכולת ההפרטה.
אלדד פרשר: לא רק זה, גם במסגרת אותה תקופת מעבר, דרשנו מהחברה לבצע ביטוחי משנה בהיקפים ובקצבים גדולים יותר ממה שהיא ביצעה בעבר על מנת להבטיח שלא ניגע בכרית הביטחון גם במקרים קיצוניים.
אבשלום וילן: ובכל זאת, מה היקף הנפח שהיא הייתה צריכה לשלם על אי תשלומים?
דורון קלאוזנר: היקף העסקאות 4 מיליארד דולר בשנה, מכיוון שהפרמיה המוצעת היא 3 פרומיל, סך כל ההכנסה של החברה בתחום הזה היא 11 מיליון דולר.
דורון קלאוזנר: מתוך זה היא מוציאה מספיק כספים לשלם לפקחי המשנה, לשלם תביעות, לבסוף נשאר לה מספר מיליוני דולרים.
אבשלום וילן: אם כך זה מספר מאוד נמוך.
דורון קלאוזנר: ההיקף הכספי של אותה חברה הוא קטן, היקף הסיכונים הוא מאוד גדול.
אבשלום וילן: במונחים בינלאומיים, מה היקף הסיכון של החברה?
דורון קלאוזנר: במונחים בינלאומיים, היחס נחשב טוב מאוד, מבחינה בינלאומית יהיה עניין לקנות אותה.
אבשלום וילן: אם כך, הוועדה מאשרת את הערבות.
אבשלום וילן: אני מודה לכולם, הישיבה נעולה.
אלי גולדשמידט: אני פותח בברכת שנה טובה וגמר חתימה טובה לכולם.
אלי גולדשמידט: אני מברך אתכם בכל הברכות האפשריות לשנה החדשה, שתיראה יותר טוב מאיך שהיא התחילה לפחות ברמה הלאומית.
אלי גולדשמידט: נפתח בהעברות תקציביות.
אלי גולדשמידט: עקב המשבר הקואליציוני שעדיין לא נפתר, יש לנו שורה ארוכה מאד כאורך הגלות של העברות תקציביות - חלקן מעוכבות וחלקן נמצאות בתיקים שלכם.
אלי גולדשמידט: ניסיתי בשיחות עם חבריי מסיעות שונות להגיע למספר הבנות.
אלי גולדשמידט: אני מבקש מהחברים: גם נוכח המצב הכללי שאיננו מצב פשוט, אינני חושב שיש פה עניין של מבוכה יותר גדולה לממשלה או פחות גדולה לממשלה.
אלי גולדשמידט: יש פה עניין של המון נושאים שקשורים לכלל אזרחי מדינת ישראל שחייבים למצוא להם פתרון.
אלי גולדשמידט: אני מבין שיש בקשות בעלות צביון אולי קצת יותר פוליטי ושיש רצון לסיעות להגיד משהו בעניין הזה.
אלי גולדשמידט: אנו ננסה לראות היכן אנו יכולים להעביר והיכן איננו יכולים להעביר.
א' קרשנר: האפשר להעביר את סיכום ועדת המשנה לשוק ההון?
אלי גולדשמידט: נשמע את חבר-הכנסת יוסי פריצקי בנושא העמותות.
יוסף יצחק פריצקי: אני מבקש רק לומר את הדברים בקצרה.
יוסף יצחק פריצקי: היו שני דברים בישיבה המאד קצרה שהיתה היום.
יוסף יצחק פריצקי: ביקשתי לגבש נוהל, שאנו לא נאשר עמותות אם אין להן אישור ניהול תקין של רשם העמותות, שזה הנוהל שהיה עד עכשיו.
יוסף יצחק פריצקי: בנוסף, ביקשתי לקבל רשימה של חמשת מקבלי השכר בכל עמותה ועמותה.
אלי גולדשמידט: ראינו את הבעיה הזו, והיא גם פורסמה בעיתון.
יוסף יצחק פריצקי: ראינו את הבעיה הזו.
יוסף יצחק פריצקי: שני הנתונים האלה לא הגיעו ביקשתי זאת לפני שבועיים.
יוסף יצחק פריצקי: רשם העמותות כלל לא קיבל את הרשימה ממשרד האוצר.
יוסף יצחק פריצקי: הוא הבטיח שתוך מספר ימים הוא יביא זאת.
יוסף יצחק פריצקי: הצעתי לדחות את הישיבה ליום שלישי.
יוסף יצחק פריצקי: אם תקיים ישיבה ביום שלישי, אני מקווה שעד יום רביעי נקבל זאת.
יוסף יצחק פריצקי: היו"ר א' גולדשמידט: בכל מקרה, ביום רביעי הבא אנו נקיים ישיבת ועדת כספים.
יוסף יצחק פריצקי: אם כך, מאשרים זאת אז, בהנחה שאין שם חריגות שכר מטורפות.
יוסף יצחק פריצקי: אם יש, נביא זאת לוועדה.
אלי גולדשמידט: אתה בודק זאת.
אלי גולדשמידט: אתה נמצא אתם בקשר.
אלי גולדשמידט: נדחה זאת לשבוע הבא.
מאיר פרוש: האם הישיבה של חבר-הכנסת פריצקי תהיה ביום שלישי או ביום חמישי?
יוסף יצחק פריצקי: היא תתקיים ביום שלישי בשעה 13:00.
אלי גולדשמידט: אקיים ישיבת ועדת כספים ביום רביעי הבא.
אמנון כהן: יושב-ראש ועדת משנה - ניתן לו את הכבוד.
יוסף יצחק פריצקי: זו לא שאלה של כבוד מול כבוד.
יוסף יצחק פריצקי: זו שאלה לא פוליטית בכלל.
אלי גולדשמידט: אעשה את הכל ביום רביעי הבא.
יוסף יצחק פריצקי: היושב-ראש גולדשמידט, יש לי בקשה.
יוסף יצחק פריצקי: יש עמותה אחת בשם "נתיבי אודי" - עמותת הנצחה לבנו ז"ל של חבר-כנסת לשעבר - אותה אישרנו.
יוסף יצחק פריצקי: אני מבקש, שמליאת הוועדה תאשר אותה.
אלי גולדשמידט: האם יש מניעה לאשר?
אלי גולדשמידט: ה צ ב ע ה עמותת "בנתיבי אודי" אושרה.
מאיר פרוש: איזה מספר זה?
א' קרשנר: זה מספר 32.
ויצמן שירי: היושב-ראש, התוכל לקיים את הישיבה ביום חמישי הבא בתל-אביב, שכן באותו יום יש לנו יום עמוס שם?
אלי גולדשמידט: יש בעיה טכנית של הבאת כל הערימות לתל-אביב.
ויצמן שירי: האם להביא אנשים לכאן יותר קל מאשר להביא ערימות?
ויצמן שירי: מר קרשנר, האם אתה רוצה שאשלח מישהו שיאסוף את הכל יום לפני כן?
א' קרשנר: אם כך, אני לא בא.
א' קרשנר: יש להביא 20 רפרנטים, וכל הזמן מגיע חומר ויש לשכפל.
א' קרשנר: אפילו הבוקר אנו עדיין משכפלים.
א' קרשנר: זה לא אפשרי.
יוסף יצחק פריצקי: חבר-הכנסת שירי, אתה בסך הכל המחוקק.
אלי גולדשמידט: אנו משאירים זאת ליום רביעי הבא.
אלי גולדשמידט: אני רוצה להגן על הנושא.
אלי גולדשמידט: יש פה מנגנון קטן מאד של שלוש מזכירות ומר קרשנר הנושאים בנטל מערכת ניירת אינסופית שבאה ומשתנה מדי יום.
יוסף יצחק פריצקי: על מה זועק הנביא?
יוסף יצחק פריצקי: לא יכול להיות שועדת כספים שעובדת מול משרד האוצר על אלפי פקידיו תהיה במנגנון כזה קטן.
א' קרשנר: זה לא עניין של מנגנון, אך כל הזמן בא חומר.
אבשלום וילן: ב-1999 תקציב הכנסת הסתיים בעודף, ויושב-ראש הכנסת חילקו לכל מיני דברים מוזרים מאד בלשון המעטה.
אבשלום וילן: אם יש פה בעיה טכנית, נדבר.
אבשלום וילן: לא יכול להיות מצב, שאנשים יכרעו בגלל עומס, בלי שיקבלו את התשובה.
אבשלום וילן: היו"ר א' גולדשמידט: אטפל בעניין הזה.
אבשלום וילן: אני מבין שיש פה בעיה לא פשוטה, ואשמח מאד לקבל את עזרתכם בעניין.
ויצמן שירי: אני עדיין מוחה על כך, שעלינו להגיע ביום רביעי במיוחד כאשר ביום חמישי יש דיון.
ויצמן שירי: ניתן להתגמש.
אלי גולדשמידט: קשה לקיים ישיבה על העברות תקציביות בערימה.
אלי גולדשמידט: בדרך כלל, הדיונים בתל-אביב נעשים כאשר יש איזה שהוא דיון מרכזי אחד על נושא מסויים, ואז אתה מביא את האנשים.
אלי גולדשמידט: לפעמים, אתה מביא העברה תקציבית אחת או שתי העברות תקציביות.
אלי גולדשמידט: עליך להביא עשרות העברות תקציביות עם הרפרנטים, וזה מאד מסובך לעשות זאת שם.
ויצמן שירי: המרחק מירושלים לתל-אביב הוא כמו מתל-אביב לירושלים.
אלי גולדשמידט: לא אמרתי, שזה בלתי אפשרי.
אלי גולדשמידט: אני רוצה לקבל הסכמה נוספת מחברי הוועדה שהיא יותר מעין הסכמה לא פורמלית כהנחיה מיוסי פריצקי יושב-ראש ועדת משנה בענייני אישור עמותות לעניין סעיף 46.
אלי גולדשמידט: שלא נדע, יש לא מעט עמותות, שמבקשות את האישור הזה, שעניינן המרכזי הוא הנצחת בן שנפל במערכות ישראל.
אלי גולדשמידט: אני מציע, שלגבי הסוג הזה של העמותות, ואינני רוצה להגדיר זאת כמסלול ירוק, נקל ונעשה יותר.
אלי גולדשמידט: חבר-הכנסת פריצקי, איך תגדיר זאת?
יוסף יצחק פריצקי: אני מציע, שתתנו לוועדת המשנה את הסמכות להחליט.
א' קרשנר: אי אפשר.
ישראל כץ: אני מתנגד לתת סמכות לוועדת המשנה.
אלי גולדשמידט: זו לא סמכות.
אלי גולדשמידט: זה חוזר אלינו.
אלי גולדשמידט: חבר-הכנסת ישראל כץ, הוא לא מקבל סמכות, והכל חוזר לוועדה.
אלי גולדשמידט: אני רק אומר, שבנושאים שקשורים בהנצחות של בנים שנפלו הדרך לאישור תהיה קלה יותר.
אלי גולדשמידט: זה לא במקום האישור של מס הכנסה ושל רשם העמותות וכו'.
ישראל כץ: ברצוני לשאול את השאלה הגמורה שלי בנושא:
ישראל כץ: מתי יפרסמו בעיתונות קריטריונים לכל מי שרוצה במדינה הזו להגיש בקשות לקבל את הסעיף הזה?
ישראל כץ: זה שחבר-הכנסת פריצקי החליף את הדתיים בנושא העמותות לא מנחם אותי כלל.
ישראל כץ: הוא לא הגורו שלי בנושא עמותות, ושיקול הדעת שלו הוא גם ערכי.
ישראל כץ: אני יכול להראות לך הרבה מקרים, שעלו על הפרק רעיונות הנצחה שאתה תהיה נגדם.
אלי גולדשמידט: אני מדבר על הנצחת בן שנפל במערכות ישראל.
אלי גולדשמידט: זה מוגדר, ואינני מדבר על הנצחת אישיות.
אלי גולדשמידט: אני מדבר על הנצחת שכול, יד לבנים ודברים מהסוג הזה.
אלי גולדשמידט: חבר-הכנסת ישראל כץ, כולנו יודעים למה התכוונת.
ישראל כץ: זה לא קשור לחבר-הכנסת פריצקי.
ישראל כץ: אני שואל שאלה ששאלנו, ואני שואל אותה כל הזמן ואין לי בה עניין פוליטי.
ישראל כץ: אנו אלה שמאשרים כל הזמן דברים שקורים במחשכים באופן יחסי.
ישראל כץ: האם זה שחבר-הכנסת פריצקי רואה זאת זו תעודת הכשר?
ישראל כץ: אני רוצה, שתהיינה מודעות בעיתונים שהאזרח יידע שיש לו זכות לקבל דבר כזה.
ישראל כץ: האם אתה מוכן לקחת את הרשימות ולנתח מאיזה סוג כל עמותה?
אלי גולדשמידט: ברצוני להזכירך, שעד לפני שנה נוהל אישור סעיף 46 היה בא לוועדה כערימה, וכולם היו מרימים את היד ואפילו לא היו קוראים.
אלי גולדשמידט: מאז יש ועדת משנה שעושה בדיקה מקדימה של רשם העמותות, של מס הכנסה ושל ניהול תקין.
אלי גולדשמידט: היום, יש בדיקה חדשה של נושא גובה משכורות של בעלי תפקידים בעמותה.
אלי גולדשמידט: כל הדברים האלה חשובים מאד.
ישראל כץ: זה חיובי, אך אני ביקשתי שזה יהיהף ואני חושב שזה כמו שעשו לגבי הקצבות שיש פירסום בעיתונות: "עד תאריך זה וזה אפשר להגיש בקשות לגורם ממלכתי זה וזה".
ישראל כץ: בוא וננתח, ונראה מה יקרה אחרי הפירסום.
יוסף יצחק פריצקי: חבר-הכנסת ישראל כץ, אני רוצה להציע לך שנקיים ישיבה של ועדת המשנה לעמותות.
אלי גולדשמידט: הוא מציע לך לקיים ישיבה של ועדת המשנה.
יוסף יצחק פריצקי: אני מציע, שנקיים ישיבה.
יוסף יצחק פריצקי: כל חברי הוועדה יוזמנו אליה, ואתאם אותה איתך במועד שנוח לך.
יוסף יצחק פריצקי: נזמין את אנשי משרד האוצר, ובוא ונקבע קריטריונים.
יוסף יצחק פריצקי: אהיה הראשון שיקפוץ על זה בשמחה רבה.
ישראל כץ: אני מדבר על פירסום.
יוסף יצחק פריצקי: פרסום ציבורי - אהיה ראשון שאקפוץ על זה.
יוסף יצחק פריצקי: אני רוצה לומר לוועדה, שהבעיה היא כלל לא פה.
יוסף יצחק פריצקי: הבעיה היא משרד האוצר.
יוסף יצחק פריצקי: משרד האוצר משתמש בסעיף 46 כמנגנון תקציבי, כי אם הוא יתן לכל אחד - הוא רועד מפחד שמא פתאום יראה הפסד של מיליארד שקל.
ישראל כץ: אם הוא לא נותן לכל אחד, זה חמור.
יוסף יצחק פריצקי: הוא לא נותן לכל אחד.
ישראל כץ: אם כך, לפי מה הוא נותן?
יוסף יצחק פריצקי: בוא ונשאל על זה.
ישראל כץ: מה שהוא אומר יותר חמור.
אלי גולדשמידט: אני חושב, שהשאלה שלך מאד נכונה.
אלי גולדשמידט: חבר-הכנסת פריצקי, אין לי התנגדות שהדיון הזה יהיה במליאת הוועדה.
יוסף יצחק פריצקי: אם כך, בוא ותקבע מועד.
אלי גולדשמידט: כמה בקשות כאלה יש?
יוסף יצחק פריצקי: יש עשרים בקשות כאלה, אך זה לא משנה.
יוסף יצחק פריצקי: אגיד לך על מה מדובר.
יוסף יצחק פריצקי: האימה הגדולה של משרד האוצר היא, שפתאום יהיה להם "הפסד" של מאות מליונים, והם לא יודעים מאיפה לכסות.
יוסף יצחק פריצקי: לדעתי, זה לא הפסד, והאזרח קובע מה הוא עושה עם הכסף שלו.
ישראל כץ: תקבע קריטריונים.
יעקב ליצמן: האם אתה מצביע עכשיו על העברות תקציביות?
אלי גולדשמידט: אני מדבר על העברות.
אלי גולדשמידט: שינויים בתקציב לשנת 2000 (פניה מס' 241 לוועדה)
אלי גולדשמידט: יהיה פה עכשיו רצף ארוך של פניות, ואם תדברו ביניכם - זה יקשה על הקצב.
ישראל כץ: טילפנו לי מבית-ג'אן, ולא צריך לציין מה הם עוברים היום.
ישראל כץ: בזמנו, אישרתי את כל תקציב משרד החינוך אחרי ויכוח עם חבריי.
אלי גולדשמידט: יש העברה לדרוזים.
אלי גולדשמידט: אנו נעביר.
ישראל כץ: האם יש?
ישראל כץ: הוא אמר: "לא העבירו לי".
א' קרשנר: אמרו לי באוצר, שאין צורך בוועדת הכספים.
יעקב ליצמן: היושב-ראש גולדשמידט, האם אתה מביא הכל?
אלי גולדשמידט: לגבי כל פניה, אשמע מה אתם אומרים על זה, ונחליט.
אלי גולדשמידט: מונחת לפנינו פניה מספר 241 לוועדה, לגבי משרד התחבורה.
א' שביט: בפניה מספר 241 לוועדה אנו מבקשים להעביר כסף לטובת פיתוח באיזור ירושלים - פיתוח התחבורה הציבורית.
אלי גולדשמידט: אני מעמיד להצבעה את פניה מספר 241 לוועדה.
אלי גולדשמידט: פניה מס' 241 לוועדה התקבלה.
אלי גולדשמידט: פניה מספר 241 לוועדה אושרה.
אלי גולדשמידט: מ' פרוש: האם זו הרכבת הקלה?
יעקב ליצמן: הוא לא מסביר.
אלי גולדשמידט: הוא אמר, שזה פיתוח.
אלי גולדשמידט: אלה שינויים פנימיים בתוך משרד התחבורה לפיתוח תשתיות תחבורה בירושלים.
אלי גולדשמידט: האם אתה רוצה את שמות הרחובות?
יעקב ליצמן: האם אתה יודע מה שאתה אומר?
יעקב ליצמן: סלח לי, אך אינני מבין מה הוא אמר.
נחום לנגנטל: מה זה בתחבורה הציבורית?
ויצמן שירי: היושב-ראש, האם היה משהו לגבי גמלאות נכים?
ויצמן שירי: יש אנשים שמחכים.
אלי גולדשמידט: פנו אלי מארגוני הנכים, חלק מארגוני הנכים, לא לבוא- - -
ויצמן שירי: אבל, לא הודיעו לאנשים.
א' קרשנר: זה בטֵל.
א' קרשנר: הודעתי ליהודה דורון.
יעקב ליצמן: אני רוצה לשמוע את הרפרנט.
יעקב ליצמן: לא מסבירים לנו.
א' שביט: אנשי משרד התחבורה נכנסים לחדר.
אלי גולדשמידט: יש ערימת נושאים, ואנשים לא נמצאים.
אלי גולדשמידט: אני מציע שהם יישבו בפנים.
אלי גולדשמידט: אינני יודע להגיד מה יהיה ומה - לא.
אלי גולדשמידט: מילא לגבי חברי-הכנסת יש קואליציה ומשברים, אבל לפחות שאנשי משרד האוצר ומשרדי הממשלה יהיו פה.
ע' פדון: אני עמליה פדון ממשרד התחבורה.
ע' פדון: פניה מספר 241 לוועדה - בקשה מספר 024-79 - עוסקת בתחבורה ציבורית בירושלים ומדובר בפיתוח.
אלי גולדשמידט: זה מה שהרפרנט אמר.
אלי גולדשמידט: הוא רוצה זאת ברמה יותר מפורטת.
אלי גולדשמידט: האם את יכולה לרדת מעבר לזה.
ע' פדון: זו הרכבת הקלה בירושלים.
ע' פדון: הנושא הזה מתקדם.
אלי גולדשמידט: האם אתה מסתפק בזה?
אלי גולדשמידט: הצבענו כבר על פניה זו, והיא אושרה.
אלי גולדשמידט: שינויים בתקציב לשנת 2000 (פניה מס' 245 לוועדה)
אלי גולדשמידט: עתה, פניה מספר 245 לוועדה, לגבי משרד המדע, התרבות והספורט.
מ' ינון: פניה זו היא לגבי שינויים פנימיים בתוך משרד המדע, ומדובר על מו"פ ברמת-הגולן.
מ' ינון: מדובר על העברות מסעיף לסעיף בתוך מינהל המדע.
מ' ינון: אנו מבקשים, שתאשרו לנו את הפניה הזו.
אלי גולדשמידט: מה הוא ההיקף?
ראובן ברקת: זה אפס.
ראובן ברקת: זה הכל שינוי של פלוס ומינוס.
אלי גולדשמידט: האם יש שאלות?
יעקב ליצמן: יש פה סעיף לגבי אמרכלות.
יעקב ליצמן: איך זה מסתדר?
ראובן ברקת: יש כאן שני שינויים.
ראובן ברקת: שינוי אחד זה כסף שקיבלנו ממשרד החינוך עוד מהתקופה שמינהל התרבות עבר אלינו יחד עם הספורט.
מ' ינון: במעבר של התרבות והספורט.
ראובן ברקת: משרד החינוך היה צריך להעביר לנו מזה סכום מסויים, והסכום הזה הוקפא ע"י האוצר.
ראובן ברקת: סוף כל סוף, כאן אנו מפשירים אותו לטובת כל הנושאים של תפעול המשרד כמו כוח-אדם ותקנים.
ראובן ברקת: זה חלק אחד שבפניה.
ראובן ברקת: החלק השני הוא שינויים פנימיים בתקציב עצמו למחקר ופיתוח וספורט.
ראובן ברקת: כולם שינויים פנימיים.
ראובן ברקת: הסכום הסופי הוא אפס.
יעקב ליצמן: לגבי תמיכה במוסדות תרבות, האם יש חיוב השתתפות עצמית של 25%?
מ' ינון: ודאי.
מ' ינון: בלי זה לא מקבלים.
מ' ינון: י' ליצמן: האם זה לגבי כל מוסדות התרבות?
מ' ינון: כן.
אלי גולדשמידט: אני מעמיד להצבעה את פניה מס' 245 לוועדה.
אלי גולדשמידט: ה צ ב ע ה פניה מס' 245 לוועדה התקבלה.
אלי גולדשמידט: פניה מספר 245 אושרה.
אלי גולדשמידט: שינויים בתקציב לשנת 2000 (פניות מס' 251 ו-252 לוועדה)
אלי גולדשמידט: עתה, פניות מספר 251 ו-252 לוועדה לגבי בתי-חולים.
א' הרשקוביץ: הפניה נועדה לתגבר את נושא הוצאות הרכב לבתי-החולים הממשלתיים הכלליים וגם הגריאטריים והפסיכיאטריים בגין סיכום בין משרדי הבריאות והאוצר.
א' הרשקוביץ: זה בעיקר סקטור המינהל ומשק.
אמנון כהן: יש כאן שתי פניות.
א' הרשקוביץ: פניה אחת היא בתי-חולים גריאטריים ופסיכיאטריים, ובתי-חולים כלליים.
אלי גולדשמידט: מראש, אני אומר שמדובר בשתי פניות - פניות מספר 251 ו-252.
מוסי רז: מה עם בית החולים בנהריה?
יוחנן כהן: האם נושא פיתוח לא קיימת בתקציב 2000 בבתי-חולים ממשלתיים?
א' הרשקוביץ: למה לא קיים?
א' הרשקוביץ: הוא שריר, עומד וקיים.
יוחנן כהן: האם אפשר לראות את הרשימות?
א' הרשקוביץ: אתה מדבר על תקציב 2000, וזה בחוברת שאתם מקבלים.
יוחנן כהן: האם שיחררתם לפיתוח ב-2000 בבתי-חולים ממשלתיים?
יוחנן כהן: האם ביצעתם משהו בפיתוח?
יוחנן כהן: אני שומע ממנכ"ל משרד הבריאות, שבשנת 2000 יש אפס פיתוח.
א' הרשקוביץ: לא.
יוחנן כהן: מנכ"ל משרד הבריאות אומר זאת.
א' הרשקוביץ: אני אומר לך: לא.
יוחנן כהן: התוכל להביא את הרשימה לגבי מה ביצעת בפיתוח?
א' הרשקוביץ: יש בפיתוח שני דברים ונושאים מרכזיים: דבר אחד הוא תוספת מיטות חדשות במסגרת תכנית "אשפוז 2000" - מיטות נוספות במערכת.
א' הרשקוביץ: פה נוספו מיטות.
א' הרשקוביץ: נוספו מחלקות חדשות.
א' הרשקוביץ: אם תרצה, תקבל פירוט.
עופר חוגי: אני רוצה לקבל פירוט.
א' הרשקוביץ: מחלקות בבתי-חולים - יש מיטות נוספות.
יוחנן כהן: שוקי אמר לי: "אפס פיתוח".
א' הרשקוביץ: סליחה, אך נוספו מחלקות חדשות.
יוחנן כהן: מה זה "נוספו"?
יוחנן כהן: האם זה כתוצאה מתכנית של שנים קודמות?
אבשלום וילן: חבר-הכנסת יצחק כהן, אני חושב שהצגת הצעה נכונה.
א' הרשקוביץ: חבר-הכנסת יצחק כהן, בכל חוברת שתפתח ותראה הסבר תמיד תראה בשנת תקציב פירוט בפיתוח אלו פרוייקטים הסתיימו והיו בשנה הקודמת.
א' הרשקוביץ: י' כהן: כשאתה מדבר על מיטות, זו תכנית חומש וזה לא בא לביטוי בשנת 2000.
א' הרשקוביץ: שמעתי משוקי שבשנת 2000 זה אפס פיתוח.
א' הרשקוביץ: האפשר לראות מה הפיתוח?
יוחנן כהן: אני מבקש לקבל מה מזה הפיתוח בשנת 2000.
נחום לנגנטל: אני רואה, שבפניה מספר 252 לוועדה הוסיפו המון מיטות, וכולן גריאטריות או פסיכיאטריות.
נחום לנגנטל: מה עם בית-החולים בנהריה?
נחום לנגנטל: בכל הרשימה אין אף מיטה לחולים בנהריה.
יוחנן כהן: הזקנה מתה.
יוסף יצחק פריצקי: יש הרחבת מסדרון.
אלי גולדשמידט: האם אנו בשלב בדיחות?
אלי גולדשמידט: ! חבר-הכנסת לנגנטל שואל מה עם תקציב הפיתוח של המסדרון בבית-החולים בנהריה?
א' הרשקוביץ: ראשית, במסגרת 1,200 מיטות, במסגרת התכנית, אני יכול לומר להם שבית-החולים בנהריה תופס מקום מכובד מאד בצנרת במיוחד במחלקות, עליהן אתה מדבר, שהן המחלקות הפנימיות.
א' הרשקוביץ: שנית, הזקנה נמצאת במסדרון - ואשמח לקיים דיון על כך - לא בגלל שחסרות מיטות אלא בגלל כל מיני הקשרים.
א' הרשקוביץ: הזקנה נמצאת במסדרון, בגלל כל מיני התחשבנויות, מחירים מעוותים ודברים מהסוג הזה.
ישראל כץ: למה לא אמרת זאת לפני הבחירות?
א' הרשקוביץ: אותה זקנה, כמשל, במוסד לגריאטריה, במוסד, נמצאת במסדרון, בגלל שמשיקולים זרים- - -
יוחנן כהן: הראית איך נראית מחלקת הילדים בבית-החולים "ברזילי" באשקלון?
יוחנן כהן: ע' חוגי: מדיניות השר היתה לסגור אלף מיטות גריאטריות.
יוחנן כהן: מה שקורה פה זה ההיפך מהמדיניות.
יוחנן כהן: מבחינת נתונים, אנו יודעים שיש בערך שמונת אלפים חולים בבתי-חולים פסיכיאטריים, ומתוכם, לפי נתוני מוטי מרק האחראי על בריאות הנפש, כמעט שלושת אלפים צריכים לצאת לאוכלוסיה.
יוחנן כהן: ממילא היה צריך לסגור חלק מבתי-החולים, ולא היו צריכים להוסיף מיטות.
יוחנן כהן: אנו רואים פה בדיוק מדיניות הפוכה, שכן אתה אומר שיש תוספת מיטות לכולם.
א' הרשקוביץ: ראשית, לא נוספו מיטות בפסיכיאטריה.
א' הרשקוביץ: שנית, כל מה שאמרת אמת יציב.
א' הרשקוביץ: היתה מדיניות נכונה של השר, שבאה ואומרת שחולים בבתי-חולים פסיכיאטריים, שלא צריכים להיות שם, צריכים להיות בקהילה, ובעזרת סיוע הם יכולים לתפקד כמו הרבה אנשים במסגרת קהילתית ולא במחלקות.
א' הרשקוביץ: אנו ביקשנו תכנית ממשרד הבריאות.
א' הרשקוביץ: מה היה עד עכשיו?
א' הרשקוביץ: גם אני הולך באפילה.
א' הרשקוביץ: ביקשתי את הנתונים ואת תכנית העבודה.
אלי גולדשמידט: אני מבקש להכניס את נציגי צדדי הפרטה של "צים" פנימה.
אלי גולדשמידט: אעצור את נושא ההעברות לחמש דקות, כי סגרנו פשרה.
אלי גולדשמידט: אני מודיע לפרוטוקול, שאנו נמשיך.
א' הרשקוביץ: כמוך בדיוק אני הולך באפילה.
עופר חוגי: היושב-ראש, אתה תשמע דברים שלא תאמין.
עופר חוגי: אתה לא תאמין מה הולך במדינה.
א' הרשקוביץ: ביקשתי נתונים כדי לדעת מה היה בשנים 1998 עד 2000: כמה חולים שוחררו, כמה מחלקות נסגרו, ומה קרה באישפוז בפסיכיאטריה?
א' הרשקוביץ: אנו גם לא רוצים לראות, שמגלגלים אנשים בתוך המחלקות הפעילות.
א' הרשקוביץ: ביקשתי את היעדים לשנת 2001.
א' הרשקוביץ: אני רוצה לדעת מה הן התכניות, כמה מיטות הולכים לסגור בכל בית-חולים, כמה חולים הולכים לשחרר ומה האישפוז.
א' הרשקוביץ: עד היום, אני מודה שלא קיבלתי.
א' הרשקוביץ: אני יודע, שהמשרד עובד על זה.
עופר חוגי: למה לתת להם כסף, אם הם לא נותנים לך נתונים בסיסיים?
עופר חוגי: הדבר חמור מאד.
עופר חוגי: כמעט שלושת אלפי אנשים נמצאים שם בתוך בית-סוהר, והם לא צריכים להיות שם.
עופר חוגי: אנו מבקשים נתונים ממשרד הבריאות, והוא לא נותן.
עופר חוגי: אין אפילו תכנית עבודה.
א' הרשקוביץ: תזמן דיון בנושא בוועדת הכספים.
אלי גולדשמידט: מעבר לכל הציניות, הנושא שאתה מעלה הוא קריטי לגבי ההתנהגות כלפי אוכלוסיית החולים הפסיכיאטריים במדינת ישראל.
אלי גולדשמידט: אני חושב, שקודם כל ועדת העבודה והרווחה צריכה דיון על זה.
אלי גולדשמידט: היא אחראית על נושא הבריאות, והיא אחראית על הנושאים שקשורים בטיפול בפסיכיאטריה.
אלי גולדשמידט: לגבי ההיבט הכספי, אני מוכן לקיים על העניין הזה דיון נפרד.
עופר חוגי: למה לאשר להם היום תוספת תקציב?
אבשלום וילן: אתה מעלה נקודה, ואין לי כלים להתמודד איתה.
אבשלום וילן: זה לא רק המישור הכספי.
אבשלום וילן: אתה צודק.
אלי גולדשמידט: אני מבטיח לך, שנקיים כאן דיון בנושא הזה.
אלי גולדשמידט: אני מבקש ממך שתדבר עם חבר-הכנסת טל שיקיים אצלו בוועדה דיון מקביל.
אלי גולדשמידט: זה כל מה שאני מציע.
אלי גולדשמידט: אני מעמיד להצבעה את פניות מספר 251 ו-252 לוועדה.
אלי גולדשמידט: ה צ ב ע ה פניות מס' 251 ו-252 לוועדה התקבלו.
אלי גולדשמידט: פניות מספר 251 ו-252 לוועדה אושרו.
אלי גולדשמידט: שינויים בתקציב לשנת 2000 (פניות מס' 256 עד 272 ו-279 לוועדה)
אלי גולדשמידט: אנו עוברים לפניות מספר 256 עד 272 ו-279 לוועדה.
אלי גולדשמידט: יש פה פניה תקציבית מספר 253.
אלי גולדשמידט: האם יש מישהו ממשרד החינוך?
דובר: אי אפשר.
אלי גולדשמידט: בינתיים, נזמין את הרפרנט.
אלי גולדשמידט: כאמור, אנו נמצאים בפניות מספר 256 עד 272 ועד בכלל ו-279.
אלי גולדשמידט: האם יש רעש כזה בימים הנוראים בבית-הכנסת?
אלי גולדשמידט: אני מבקש רחמנות פיזית עלי ועל הרפרנטית.
אלי גולדשמידט: יש מצב ששליח ציבור מדבר, והקהל שותק.
אלי גולדשמידט: אני מבקש שהמצב הזה יהיה, בזמן שהרפרנטית מדברת.
יעקב ליצמן: עם כל הכבוד, אינך יכול לדמות את עצמך לבית-כנסת.
ה' אייל: הפניות האלה הן במסגרת הסכם שנחתם במשרדי הממשלה באפריל 2000.
ה' אייל: הפניה כוללת שני מרכיבים, כאשר המרכיב הראשון הוא העברת 200 תקני כוח-אדם מהרזרבה הכללית למשרדים השונים בהתאם להסכם שנחתם בין המשרדים לבין הנציבות ומשרד האוצר.
ה' אייל: מדובר בהמרת תקנים, המרת תקני חודשי עבודה, בתקני כוח-אדם.
ה' אייל: המרכיב השני כולל העברת 550 אלף שקל למימון פעולות רווחה לעובדים, וזה מתחלק בין המשרדים השונים.
יוסף יצחק פריצקי: מה זה פעולות רווחה לעובדים?
ה' אייל: פעולות רווחה לעובדים - זה לפי מה שהמשרדים וועדי המשרדים מחליטים.
ה' אייל: ההסכם שנחתם דיבר על 350 ש"ח לעובד.
ה' אייל: נ' לנגנטל: אגיד לך מה זה, בסופו של דבר.
ה' אייל: כאשר יש שביתה במשרד מסויים, לפעמים אתה אומר לוועד העובדים: "שלושה ימים בים המלח למחוז הצפון, ארבעה ימים אילת למחוז המרכז וכו'".
ה' אייל: אלה פעולות רווחה.
מאיר פרוש: יש, למשל, שי ליום הולדת.
יוסף יצחק פריצקי: היושב-ראש, תביא זאת להצבעה.
ישראל כץ: מה הוא פירוט התקנים?
יעקב ליצמן: היושב-ראש גולדשמידט, לכל הפחות תגיד את מספר הפניה?
אלי גולדשמידט: אמרתי, ולא שומעים לא בגללי אלא בגלל הרעש.
אלי גולדשמידט: אתם לא יודעים מה קורה כאן.
אלי גולדשמידט: זה רעש אימים.
אלי גולדשמידט: מדובר בפניות בפניות מספר 256 עד 272 ועד בכלל ו-279.
יעקב ליצמן: למה כל המשרדים יחד?
ה' אייל: ההסכם נחתם עם כל המשרדים הרלוונטיים הבלתי יחודיים מול הנציבות ומשרד האוצר.
ה' אייל: זו פניה אחת מרוכזת.
ישראל כץ: מה הם התקנים האלה?
ה' אייל: אלה מאתיים תקנים של עובדים שקיימים היום ומועסקים במשרדים השונים מעל חמש שנים.
ישראל כץ: בתור מה הם מועסקים?
ה' אייל: אפשר לקבל זאת מכל משרד.
ה' אייל: אלה עובדים שונים, והקריטריון הראשי היה העסקה מעל חמש שנים.
ה' אייל: לפי כללי התקשי"ר, אי אפשר להעסיק אדם מעל חמש שנים, והוא הופך להיות תקן או שמסתיימת ההתקשרות מולו.
ה' אייל: במקרה הזה, הופכים את העובדים האלה לעובדי תקן.
ה' אייל: העובדים מסומנים ברמה שמית מול כל משרד, ואפשר יהיה לבקש להעביר זאת.
ישראל כץ: האם מגדילים עכשיו את מיכסת כוח-האדם של הממשלה?
אבשלום וילן: לא מגדילים.
אבשלום וילן: מביאים להם קביעות, וזה הכל.
ויצמן שירי: יכול להיות, שיש עובדים שקשורים אליכם.
ויצמן שירי: זה לא עניין פוליטי.
ישראל כץ: יש לקצץ כוח-אדם במשרדי הממשלה.
ישראל כץ: צריך להעביר זאת לגורמים פרטיים.
ישראל כץ: מה זה?
ישראל כץ: האם זה ניפוח מנגנון הממשלה?
אלי גולדשמידט: אני מעמיד את הפניות האלה להצבעה.
אלי גולדשמידט: ה צ ב ע ה בעד - 5 נגד - 8 פניות מס' 256 עד 272 ועד בכלל ו-279 לוועדה התקבלו.
א' קרשנר: חמישה חברי-כנסת הצביעו בעד, ושמונה חברי-כנסת הצביעו נגד.
אלי גולדשמידט: הפניות לא אושרו.
אלי גולדשמידט: דרך ההפרטה של חברת השיט הישראלית בע"מ ("צים")
אלי גולדשמידט: אני עושה לרגע פסק זמן בנושא ההעברות התקציביות, ונעבור לעניין הבקשה להפרטת "צים".
אלי גולדשמידט: להזכירכם, לפני כחודש קיימנו דיון בנושא הפרטת "צים" על-פי בקשת עורך-הדין ירון יעקובס, מנהל רשות החברות הממשלתיות.
אלי גולדשמידט: אנו לא הסכמנו באותו דיון לבקשה היתה לפנינו בנושא, נוכח התחושה שהיתה לנו שמיצוי המשא ומתן עם העובדים לא בוצע עד תום והיו מחלוקות גדולות מאד בין העובדים או בין "צים" לבין ההנהלה לבין הרשות ובעיקר בין ההנהלה לבינם.
אלי גולדשמידט: אנו שלחנו את העובדים, את החברה ואת הרשות לקיים משא ומתן ולנסות לגשר על פני הפערים ולבוא אלינו כאשר הדברים מסודרים.
אלי גולדשמידט: בהתאם למדיניות שאומצה ע"י כל חברי ועדת הכספים בנושא אישורי הפרטות או מרבית חברי ועדת הכספים, כאשר אנו עושים או מאשרים מהלכים, כמובן אחרי שבדקנו את שאר הנושאים, בכפוף לאישור שאר הנושאים כמו דרך ההפרטה והאם זו הקצאה לציבור או האם זה גרעין שליטה וכדו' - אנו בודקים את נושא מיצוי זכויות העובדים בצורה קפדנית מאד, בלי לתת זכות וטו לעובדים אבל עם הרבה מאד משקל לנושא הגעה להבנה עם העובדים.
אלי גולדשמידט: הגיעו אלי הבוקר, כבר בשעה 08:30, אנשי ההנהלה ואנשי החברה, נציגי העובדים ונציג ההסתדרות בחיפה.
אלי גולדשמידט: מסתבר שישנה מחלוקת לגבי שני סעיפים מרכזיים, ואינני מציע שנכנס לכל הפרטים, ורק אומר זאת בראשי פרקים.
אלי גולדשמידט: סעיף אחד קשור בשאלת תוקף ההסכם הקיבוצי.
אלי גולדשמידט: יש הסכמה בסיסית להאריך את ההסכם הקיבוצי בעוד מספר שנים, והמחלוקת היא לגבי אורך התקופה.
אלי גולדשמידט: כמובן, שהעובדים רוצים תקופה יותר ארוכה, וההנהלה מוכנה לתקופה יותר קצר.
אלי גולדשמידט: אינני רוצה להכנס לזה, אך העובדים מדברים על עשר שנים וההנהלה מדברת על ארבע שנים.
אלי גולדשמידט: נושא נוסף הוא נושא פיטורי עובדים בגיל 50, מה שקרוי: פיטורים מוקדמים.
אלי גולדשמידט: דובר על כך, שתנאי הפיטורים יוסכמו כבר עכשיו מראש.
אלי גולדשמידט: על שני הנושאים האלה התקיים איזה שהוא ויכוח.
אלי גולדשמידט: ניסיתי, במהלך השעות שקדמו לישיבת הוועדה, לגשר בין הפערים.
אלי גולדשמידט: יכול להיות שמשהו התחיל לנוע, אך איננו יכולים לומר שהצלחנו למצות במהלך השעה וחצי הזו את מלוא היכולת.
אלי גולדשמידט: כאשר מדובר במשא ומתן בענייני עבודה שהוא תמיד מסובך וקשה, אינך גומר אותו, גם עם הרצון הטוב והרב ביותר, בתוך זמן קצר.
אלי גולדשמידט: מאידך גיסא, לא רצינו לגרום לכך שהעסק ייתקע ויידחה פעם נוספת.